एक में राहुल द्रविड़ की कप्तानी वाले राजस्थान रॉयल्स ने जीत हासिल की, तो दूसरे मैच में रॉयल चैलेंजर्स बंगलौर ने अपना दम दिखाया.रॉयल चैलेंजर्स बंगलौर और पुणे वॉरियर्स इंडिया का मैच इतना रोमांचक रहा कि मैच का फैसला आखिरी गेंद पर हुआ. इस मैच में आतिशी पारियाँ देखने को मिलीं.पहले जहाँ पुणे की ओर से रॉबिन उथप्पा और जेसी राइडर ने बल्ले से बेजोड़ प्रदर्शन किया, तो बंगलौर की ओर से क्रिस गेल, डी वेलियर्स और सौरभ तिवारी ने मोर्चा संभाला.पुणे ने पहले बल्लेबाज़ी करते हुए 20 ओवरों में छह विकेट पर 182 रन बनाए. उथप्पा ने सर्वाधिक 69 रन बनाए, जबकि जेसी राइडर और सैमुएल्स ने 34-34 रन बनाए.जवाब में रॉयल चैलेंजर्स ने कोई अच्छी शुरुआत नहीं की. लेकिन क्रिस गेल एक छोर से जमे रहे. राहुल शर्मा के एक ओवर में पाँच छक्के लगाकर गेल ने मैच का रुख पलट दिया.हालाँकि 81 रन बनाकर गेल के आउट होने के बाद मैच एक बार फिर पुणे की ओर मुड़ता नजर आ रहा था, लेकिन डी वेलियर्स और सौरभ तिवारी ने अपनी टीम को जीत दिला दी.आखिरी ओवर में बंगलौर को जीत के लिए 21 रन चाहिए थे, लेकिन पहले डी वेलियर्स ने दो छक्के लगाए और फिर आखिरी गेंद पर सौरभ तिवारी ने छक्का लगाकर अपनी टीम को छह विकेट से जीत दिला दी. सौरभ तिवारी ने 36 और डी वेलियर्स ने 33 रन बनाए.इससे पहले एक अन्य मैच में राजस्थान रॉयल्स ने डेक्कन चार्जर्स को पाँच विकेट से हरा दिया. इस मैच में भी खूब रन बने, लेकिन आखिरकार जीत मिली राजस्थान को.डेक्कन चार्जर्स ने पहले बल्लेबाजी करते हुए 20 ओवरों में दो विकेट पर 196 रन बनाए. लेकिन इतना रन बनाकर भी वे मैच नहीं जीत पाए.डेक्कन की ओर से जेपी ड्यूमिनी ने सर्वाधिक 58 रन बनाए. शिखर धवन ने 52 रन बनाए. कप्तान संगकारा ने 44 रन बनाए जबकि डेनियल क्रिस्टियन 29 रन बनाकर नाबाद रहे.इतने बड़े स्कोर का पीछा करते हुए राजस्थान ने शानदार शुरुआत की. कप्तान राहुल द्रविड़ और अजिंक्य रहाणे ने एक बार फिर अपनी टीम के लिए अच्छी पारियाँ खेलीं.राहुल द्रविड़ के 42 रन बनाकर आउट होने के बाद राजस्थान की टीम थोड़े दबाव में आई और आवश्यक रन गति भी तेज हुई. रहाणे भी 44 रन बनाकर आउट हो गए.लेकिन इसके बाद ब्रैड हॉज ने मोर्चा संभाला और 21 गेंद पर 48 रन बनाकर अपनी टीम को जीत दिला दी.